Oficialusis leidinys 304 E , 01/12/2005 p. 0369 - 0373



P6_TA(2005)0049 Laivų gabenimas į 2004 m. cunamio nuniokotas šalis * Europos Parlamento teisėkūros rezoliucija dėl pasiūlymo dėl Tarybos reglamento, iš dalies keičiančio Reglamentą (EB) Nr. 2792/1999 dėl specialių veiksmų perleidžiant laivus 2004 m. cunamio ištiktoms šalims (KOM(2005)0036 — C6-0036/2005 — 2005/0005(CNS)) (Konsultavimosi procedūra) Europos Parlamentas, - atsižvelgdamas į Komisijos pasiūlymą Tarybai (KOM(2005)0036) [1], - atsižvelgdamas į EB sutarties 37 straipsnį, pagal kurį Taryba konsultavosi su Parlamentu (C6-0036/2005), - atsižvelgdamas į Darbo tvarkos taisyklių 51 ir 134 straipsnius, 1. pritaria Komisijos pasiūlymui su pakeitimais; 2. ragina Komisiją atitinkamai pakeisti savo pasiūlymą pagal EB sutarties 250 straipsnio 2 dalį; 3. ragina Tarybą pranešti Parlamentui, jei ji ketina nukrypti nuo teksto, kuriam pritarė Parlamentas; 4. ragina Tarybą dar kartą konsultuotis su Parlamentu, jei ji ketina iš esmės keisti Komisijos pasiūlymą; 5. paveda Pirmininkui perduoti Parlamento poziciją Tarybai ir Komisijai. KOMISIJOS SIŪLOMAS TEKSTAS | PARLAMENTO PAKEITIMAI | 6 pakeitimas ANTRAŠTĖ Pasiūlymas dėl Tarybos reglamento iš dalies pakeičiančio Reglamentą (EB) Nr. 2792/1999 dėl specialių veiksmų perduodant laivus 2004 m. cunamio ištiktoms šalims. | Pasiūlymas dėl Tarybos reglamento dėl specialių veiksmų 2004 m. cunamio ištiktoms šalims numatančia iš dalies keisti Reglamentą (EB) Nr. 2792/1999 kad būtų galima perduoti laivus cunamio ištiktoms šalims. | 7 pakeitimas 1A KONSTATUOJAMOJI DALIS (NAUJA) | 1a) Humanitarinei pagalbai numatytos Bendrijos fondų lėšos taip pat turėtų būti panaudotos nukentėjusių šalių žuvininkystės sektoriui atstatyti. | 8 pakeitimas 1B KONSTATUOJAMOJI DALIS (NAUJA) | 1b) Nepriklausomai nuo šios pagalbos, nukentėjusioms šalims turėtų būti suteikta teisė prašyti ES atsiųsti žvejybos laivus, kurie bus priemonė aprūpinti vietinius gyventojus žuvies produktais ir skatins atsigauti tam tikrų regionų žvejybos pramonę. | 21 pakeitimas 4A KONSTATUOJAMOJI DALIS (NAUJA) | 4a) Galimybė perkelti Bendrijos laivus yra tik vienas iš pagalbos, skirtos padėti šioms bendruomenėms atstatyti žvejybos infrastruktūrą, veiksmų, ir turi būti pripažįstama, jog kitos pagalbos formos, pavyzdžiui, tiesioginis lėšų pervedimas arba pačios Bendrijos žvejų bendruomenės įgūdžių panaudojimas gali būti tinkamesnės. | 13 pakeitimas 5 KONSTATUOJAMOJI DALIS 5) Siekiant patenkinti šių bendruomenių poreikius, šiame reglamente numatytos priemonės skiriamos tik visapusiškai tinkamiems plaukioti, gerai įrengtiems, trumpesniems nei 12 metrų laivams. | 5) Siekiant patenkinti šių bendruomenių poreikius, šiame reglamente numatytos priemonės skiriamos tik visapusiškai tinkamiems plaukioti, gerai įrengtiems, pritaikytiems FAO nustatytiems vietos žvejų poreikiams, trumpesniems nei 12 metrų laivams. | 14 pakeitimas 6 KONSTATUOJAMOJI DALIS 6) Tikslinga numatyti papildomą išmoką, skirtą padengti viešų ar privačių organizacijų išlaidas už laivų nugabenimą į trečiasias šalis ir savininkų išlaidas, įrengiant laivus ir visapusiškai juos paruošiant plaukioti. | 6) Tikslinga numatyti papildomą išmoką, skirtą padengti viešų ar privačių organizacijų išlaidas už laivų nugabenimą į trečiasias šalis ir savininkų išlaidas, įrengiant laivus ir visapusiškai juos paruošiant plaukioti, tinkamai įrengiant ir pritaikant FAO nustatytiems vietos žvejų poreikiams. | 9 pakeitimas 9A KONSTATUOJAMOJI DALIS (NAUJA) | 9a) Todėl Taryba dalį biudžete humanitarinei pagalbai numatytų lėšų turėtų skirti bendradarbiavimui žuvininkystės sektoriaus atstatymui 2004 m. gruodžio mėn. nuo cunamio nukentėjusiose šalyse. | 22 pakeitimas 9B KONSTATUOJAMOJI DALIS (NAUJA) | 9b) Nė viena šio reglamento nuostata neturėtų būti laikoma aiškiu įsipareigojimu perleisti laivus cunamio paveiktiems regionams. Jis tik sudaro tokio perleidimo galimybes, jei laikomasi šiame reglamente išdėstytų sąlygų. | 10 pakeitimas 10 KONSTATUOJAMOJI DALIS 10) Todėl 1999 m. gruodžio 17 d. Tarybos reglamentas (EB) Nr. 2792/1999 turėtų būti atitinkamai iš dalies pakeistas. | 10) Todėl kai nukentėjusios šalys prašo perduoti laivus, reikėtų įvertinti, ar reikalinga iš dalies keisti 1999 m. gruodžio 17 d. Tarybos reglamentą (EB) Nr. 2792/1999. | 11 pakeitimas -1 DALIS (NAUJA) | -1 straipsnis 1. Europos Sąjunga skiria {...} sumą žuvininkystės sektorių pagalbai 2004 m. gruodžio mėn. nuo cunamio nukentėjusiose šalyse. Ji siunčia patyrusius ekspertus ir žvejus atstatyti nukentėjusią žuvininkystės pramonę. 2. Pagrindiniai finansinei ir techninei pagalbai keliami tikslai yra: laivų statyklų rekonstrukcija, kad būtų galima statyti žvejybos laivus;žvejybos uostų atstatymas;uostų infrastruktūrų, reikalingų laimikiui iškrauti ir parduoti, atstatymas;šaldymo saugyklų rekonstrukcija ir įrengimas. 3. Taryba patvirtina 1 dalyje numatytą pagalbai skiriamą sumą, kuri bus paimta iš Bendrijos biudžeto 4 kategorijos 23 02 01 straipsnio (humanitarinė pagalba). | 12 pakeitimas 1 STRAIPSNIO ĮVADINĖ DALIS Reglamentas (EB) Nr. 2792/99 iš dalies keičiamas taip: | Kai nukentėjusios šalys prašo perduoti laivus, kad būtų pradėti gaivinti jų žvejybos sektoriai, Reglamentas (EB) Nr. 2792/1999 iš dalies keičiamas taip: | 1 ir 15 pakeitimai 1 STRAIPSNIO 1 PUNKTO B PAPUNKTIS7 straipsnio 3 dalies d punkto ii papunktis (Reglamentas (EB) Nr. 2792/1999) ii)laivą sutinkanti perleisti valstybė narė turi užtikrinti, kad laivas būtų tinkamas plaukioti ir įrengtas žvejybai, kad jis būtų perleidžiamas cunamio paliestam regionui, kur jį naudos cunamio pasekmes patyrusios žvejų bendruomenės, ir kad neigiamos pasekmės žuvų ištekliams ir vietos ekonomikai būtų kiek įmanoma mažinamos. | ii)laivą sutinkanti perleisti valstybė narė turi užtikrinti, kad laivas būtų tinkamas plaukioti, įrengtas žvejybai, tinkamas žvejybinei veiklai atitinkamoje trečiojoje šalyje ir kad jis būtų perleidžiamas cunamio paliestam regionui, kur jį naudos cunamio pasekmes patyrusios žvejų bendruomenės, o taip pat privalo užtikrinti, kad jis neturėtų neigiamo poveikio nei žuvų ištekliams, nei vietos ekonomikai. | 3 pakeitimas 1 STRAIPSNIO 1 PUNKTO B PAPUNKTIS7 straipsnio 3 dalies d punkto iii papunktis (Reglamentas (EB) Nr. 2792/1999) iii)laivo perleidimas trečiajai šaliai turi tenkinti FAO apskaičiuotus poreikius ir atitikti trečiosios šalies reikalavimus. | iii)laivo perleidimas trečiajai šaliai turi tenkinti FAO apskaičiuotus poreikius ir atitikti trečiosios šalies reikalavimus. Tai turi būti nustatyta per išankstinį laivo konstrukcijos, žvejybinės veiklos pobūdžio, laive esančios žvejybos įrangos ir jos dydžio bei kitų variklio techninių specifikacijų vertinimą, kurį atlieka FAO, specializuotos NVO bei vietos žvejų bendruomenių atstovai. | 20 pakeitimas 1 STRAIPSNIO 1 DALIES B PUNKTAS7 straipsnio 3 dalies d punkto iiia papunktis (naujas) (Reglamentas (EB) Nr. 2792/1999) | iiia)naujasis laivo savininkas turi būti trečiosios šalies pilietis, jeigu jis yra fizinis asmuo, arba juridinio asmens atveju - bendrovės savininkas turi būti trečiosios šalies pilietis. | 2 pakeitimas 1 STRAIPSNIO 1 PUNKTO B PAPUNKTIS7 straipsnio 3 dalies d punkto iiib papunktis (naujas) (Reglamentas (EB) Nr. 2792/1999) | iiib)perleidžiant laivus imamasi atitinkamų mokymo ir švietimo priemonių siekiant užtikrinti, kad žvejai turėtų pakankamai žinių ir reikiamų įgūdžių įrangai valdyti, tokiu būdu garantuojant saugumą laivuose ir tvarią žuvininkystę. | 4 pakeitimas 1 STRAIPSNIO 1 PUNKTO C PAPUNKTIS7 straipsnio 6 dalies ii punkto antra įtrauka (Reglamentas (EB) Nr. 2792/1999) —siekiant kompensuoti laivo savininko išlaidas, kuris naudoja išmoką laivui įrengti ir užtikrinti, kad jis būtų tinkamas plaukioti. | —siekiant kompensuoti laivo savininko, kuris naudoja išmoką laivui įrengti, išlaidas ir užtikrinti, kad laivas būtų tinkamas plaukioti bei tinkamas žvejybinei veiklai atitinkamoje trečiojoje šalyje. | 5 pakeitimas 1 STRAIPSNIO 3 PUNKTAS18a straipsnis (Reglamentas (EB) Nr. 2792/1999) Laivo perleidimo trečiajai šaliai pagal 7 straipsnio 3 dalies d punktą sustabdymas Komisija gali sustabdyti laivo perleidimą trečiajai šaliai pagal 7 straipsnio 3 dalies d punktą, jei ji mano, kad perleidimas neatitinka ten nurodytų sąlygų. | Laivo perleidimo trečiajai šaliai pagal 7 straipsnio 3 dalies d punktą tvarka 1. Valstybės narės praneša Komisijai apie laivus, kuriuos numatoma perleisti pagal 7 straipsnio 3 dalies d punktą, bei apie numatomą paskirties šalį. 2. Komisija per du mėnesius nuo pranešimo datos gali informuoti atitinkamą valstybę narę, kad perleidimas neatitinka 7 straipsnio 3 dalies d punkte, ypač 7 straipsnio 3 dalies d punkto iii papunktyje, nurodytų sąlygų. Jei Komisija per du mėnesius neinformuoja atitinkamos valstybės narės, pastaroji gali toliau vykdyti perleidimą. | [1] Dar nepaskelbtas OL. --------------------------------------------------